google/wiki40b huggingface dataset:
Štrbské rybníky

Názov

Umelé rybníčky založil koncom 19. storočia vtedajší majiteľ Štrbského Plesa Jozef Sentiváni. Choval v nich pstruhy pre svoje reštaurácie. Dávnejšie, keď boli využívané na chov rýb väčší sa volal Jozefov rybník a menší Mikulášov rybník. Prvý z týchto názvov vytvorili kúpeľní hostia, aby sa zavďačili Jozefovi Sentivánimu. Druhý názov vytvoril, údajne, Sentiváni, ktorý chcel vzdať hold Mikulášovi Sontágovi, priekopníkovi klimatickej liečby.
Arboristika

Arboristika (angl. arboriculture) je vedná disciplína zaoberajúca sa štúdiom, ošetrovaním, komplexnou špeciálnou starostlivosťou a kultiváciou jednotlivých stromov, kríkov a iných perenálnych drevnatých rastlín, vyskytujúcich sa mimo lesa v špecifických umelých výsadbách (osamotené stromy, parky, aleje...).

Opis

Arboristika ako taká je súhrnom znalostí mnohých biologických odborov, vďaka čomu sa jej náplň pohybuje na hrane medzi lesníctvom a okrasným záhradníctvom. Skúsený a kvalifikovaný odborník z oblasti arboristiky musí okrem vynikajúcich lezeckých a technických zručností (certifikát odbornej spôsobilosti pre práce vo výškach pomocou horolezeckej techniky) ovládať aj znalosti odborov dendrológie, fytopatológie, fyziológie, mechaniky a pedológie. Potvrdenie o spôsobilosti vykonávať prácu arboristu je možné na území Slovenska získať zvládnutím skúšok ISA Slovensko, alebo získaním medzinárodných certifikátov EAC european treeworker/treetechnician, ISA certified arborist alebo FLL zertifizierter Baumkontroleur.
Courlans

Poloha

Obec má rozlohu 6,16 km². Najvyšší bod je položený 280 m n. m. a najnižší bod 211 m n. m.

Obyvateľstvo

Počet obyvateľov obce je 981 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Télemachos (syn Leóna)

Télemachos (starogr. Τηλέμαχος – Telemachos) bol olympijský víťaz v roku 84 pred Kr.
Télemachos, syn Leóna z Élidy, bol na 174. olympijských hrách korunovaný olivovým vencom za víťazstvo v jazdeckom preteku (možno žrebcov). dostihy (kelés) zaviedli v Olympii na 33. hrách v roku 648 pred Kr. Prvým víťazom tejto disciplíny bol Krauxidas z Krannónu.
Olympijské víťazstvo Télemacha je uvedené na kamennom podstavci objavenom severozápadne od olympijského Pelopiona. Je to jeden z nápisov (IvO 198 až IvO 206, IvO = W. Dittenberger a K. Purgold, nápisy Olympia, Berlin 1896.) na spoločnom podstavci (nezachovaného sochárskeho diela) detí a vnukov élidského chovateľa koní Filista (Télemachos, Strogién, Praxagoras, Timareta, Filistos, Theodota a Filonikos), ktorí dosiahli olympijské víťazstvá v jazdeckých disciplínach v rokoch 84 až 76 pred Kr. V olympijskej Altide južne od Filippeiona stála kedysi aj jeho socha. Jej podstavec aj s nápisom (IvO 406) sa našiel približne na tom istom mieste.
Joué-lès-Tours

Poloha

Mesto má rozlohu 32,41 km². Najvyšší bod je položený 96 m n. m. a najnižší bod 44 m n. m.

Obyvateľstvo

Počet obyvateľov je 36 554 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Mladistvý

Mladistvý je podľa súčasného slovenského Trestného zákona osoba vo veku od 14 do 18 rokov vrátane (§ 94 zákona č. 300/2005 Z. z.). Do roku 2005 bola dolná hranica 15 rokov namiesto 14 (§ 74 zák. č. 140/1961 Zb.).
V 14 rokoch sú za mladistvého zodpovední rodičia, trestnoprávnu zodpovednosť nadobúda vekom 14 rokov.
Iná je definícia mladistvého podľa Zákonníka práce, kde sa uvádza, že „Mladistvý zamestnanec je zamestnanec mladší ako 18 rokov“ (§ 40 zákona č. 311/2001 Z.z.).
Futbal

Oficiálne Pravidlá

Oficiálne pravidlá futbalu (Laws of the Game) sa používajú vo všetkých súťažných stretnutiach. Určujú všetky aspekty hry.

Hracia plocha

Futbal sa hrá na hracej ploche v tvare obdĺžnika. Dĺžka musí byť v rozmedzí 90-120 m, šírka 45-90 m (pre medzinárodné stretnutie 100-110 x 64-75 m). Hracia plocha je zvyčajne vyznačená bielymi čiarami (max. šírka čiary - 12 cm). Hraničné čiary vymedzujú dlhšie okraje hracej plochy, kratšie sa nazývajú bránkové čiary. Hracia plocha je rozdelená na dve polovice stredovou čiarou. V jej strede je stredová značka, okolo ktorej je vyznačený stredový kruh. Ďalej sú na každej polovici hracej plochy pri príslušnej bránke vyznačené pokutové územia a menšie bránkové územie. Vo vnútri každého pokutového územia je vyznačená pokutová značka. Ďalej je v pokutovom území vyznačená časť kruhového oblúka so stredom v pokutovej značke a polomerom 9,15 m (10 yardov).
V každom rohu hracej plochy je na ohybnej tyči vysokej najmenej 1,5 m umiestnená zástavka. Na každom konci stredovej čiary môže byť umiestená rovnaká zástavka, vo vzdialenosti najmenej 1 m mimo postrannej čiary. Okolo každej rohovej zástavky na hracej ploche je vyznačený štvrťkruh. Na bránkových čiarach sa zvyčajne tiež krátkymi značkami vyznačí vzdialenosť 9,15 m od rohovej zástavky.
Uprostred obidvoch bránkových čiar sú bránky, tvorené dvoma zvislými bránkovými tyčami, ktoré sú spojené horizontálnym brvnom. Obe bránkové žrde a brvno musia mať rovnakú šírku a hĺbku, ktorá nepresahuje 12 cm a je rovnakej šírky ako bránková čiara. Vnútorné rozmery bránky sú 7,32 x 2,44 m. Na bránke je sieť, upevnená k tyčiam a k zemi tak, aby lopta nemohla prejsť skrz ňu. Sieť je vypnutá dozadu tak, aby brankára neobmedzovala v pohybe.Gól platí iba vtedy keď je lopta plným objemom za čiarou.

Futbalová lopta

V mužských súťažiach sa hrá s guľatou loptou s obvodom medzi 68-70 cm a váhou 410-450 g.

Počet hráčov

Hrajú dve družstvá, v každom je maximálne 11 hráčov, z ktorých je jeden brankár. Ak počas hry klesne počet hráčov kvôli zraneniam alebo vylúčeniam pod 7 hráčov, je predčasne ukončená. Na striedanie má tréner k dispozícii ďalších hráčov. V priebehu hry môže vystriedať najviac 3 hráčov. V prípravných zápasoch sa môžu družstvá dohodnúť aj na striedaní viacerých hráčov (aby si tréneri mohli otestovať viacerých hráčov, prípadne viac štýlov hry). Počet náhradných hráčov, ktorých má tréner k dispozícii na lavičke, je často limitovaný – 5 až 7 hráčov.

Rozhodca

Každú hru riadi rozhodca, ktorý má na ihrisku neobmedzenú právomoc k uplatňovaniu pravidiel. Je vybavený píšťalkou, ktorou môže prerušiť hru v prípade porušenia pravidiel či iných okolností narušujúcich hru. Hry sa musí zúčastniť najmenej jeden (hlavný) rozhodca, ktorý má najväčšiu moc na ihrisku.

Hráč mimo hry

Hráč je v postavení mimo hry, ak je bližšie k súperovej bránkovej čiare ako lopta a predposledný hráč súpera. Toto pravidlo sa neuplatňuje, ak je hráč preberajúci loptu na svojej vlastnej polovici hracej plochy. Hráč taktiež nie je mimo hry, ak dostane loptu priamo z kopu od bránky,  z kopu z rohu.
Vineuil (Indre)

Poloha

Obec má rozlohu 44,41 km². Najvyšší bod je položený 186 m n. m. a najnižší bod 142 m n. m.

Obyvateľstvo

Počet obyvateľov obce je 1 200 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ginchy

Poloha

Obec má rozlohu 5,92 km². Najvyšší bod je položený 157 m n. m. a najnižší bod 85 m n. m.

Obyvateľstvo

Počet obyvateľov obce je 66 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Goxwiller

Poloha

Obec má rozlohu 3,3 km². Najvyšší bod je položený 231 m n. m. a najnižší bod 161 m n. m.

Obyvateľstvo

Počet obyvateľov obce je 831 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štedrý deň

Štedrý deň (iné, spravidla nárečové, názvy: Vilija, Dohviezdny deň, Pôstny deň, Kračún/Kračun/Kračuň, u gréckokatolíkov Predvečer Narodenia Pána) je názov (nepohyblivého sviatku dňa) 24. decembra, odvodený zo skutočnosti, že obyčaje viažúce sa k tomuto dňu mali za cieľ zabezpečiť zdar v budúcom roku sústredením všetkých dôležitých prvkov spokojného blahobytného života. U kresťanov je to deň pôstu pred narodením Ježiša Krista. Štedrý večer (iné, spravidla nárečové, názvy: Badňak, Dohviezdny večer, Kračún/Kračun/Kračuň, Posviat hvizdy, Pôstny večer, Svätý večer) je večer Štedrého dňa. Slovo Vilija je odvodené od latinského slova vigília - predvečer sviatku.

Štedrý večer v rímskokatolíckej cirkvi

Štedrý večer je u niektorých kresťanov (napr. rímskokatolíkov) vyvrcholením adventu a zároveň začiatkom vianočných sviatkov. Po západe slnka sa začína vigília Pánovho narodenia, v minulosti sa dokonca konala aj omša na vigíliu, ktorá má vlastné liturgické čítania a modlitby. Štedrým večerom sa v rímskokatolíckej cirkvi končí advent a polnočnou omšou sa začína sláviť Božie narodenie.

Štedrý večer v gréckokatolíckej cirkvi

V gréckokatolíckej cirkvi je 24. december, nazývaný Predvečer Narodenia Pána, posledným dňom Filipovky - Pôstu pred Narodením Pána. Až do večera sa zachováva prísny pôst, ak však pripadne 24. december na sobotu alebo nedeľu, pôst sa presúva na predchádzajúci piatok. V tento deň (niekedy už 23. decembra) sa ráno slávia kráľovské hodinky (cárske časy) s čítaním žalmov, starozákonných čítaní, apoštolských čítaní a evanjelií, ktoré sa viažu k narodeniu Ježiša Krista. Poobede alebo podvečer sa slávi veľká večiereň s liturgiou svätého Bazila Veľkého.
Potom, ešte pred veľkým povečerím, sa koná slávnostná večera. Tradične by mala obsahovať len pôstne jedlá, hoci rozmanité a početné. Po večeri sa rozdávajú darčeky, niekde na dedinách sa chodí koledovať od domu k domu. 
Neskoro večer sa potom slávi veľké povečerie, na konci ktorého sa koná litia - posvätenie chlebov, pšenice, vína a oleja. Tie sa potom rozdávajú veriacim na utierni alebo po liturgii. Charakteristickým spevom veľkého povečeria je S nami Boh!, vybrané verše z knihy proroka Izaiáša. Niekde sa spolu s povečerím slávi hneď aj utiereň, inde sa utiereň slávi až 25. decembra ráno.

Zvyky

Celý Štedrý deň bol prípravou na Štedrý večer, tak po stránke duchovnej, ako aj materiálnej. Pripravovalo sa jedlo na štedrú večeru, zdobil sa vianočný stromček, robil sa betlehem, no zároveň dodržiaval pôst a spomínalo sa na predkov.
Po štedrej večeri sa spievali koledy a rozdávali darčeky. V rímskokatolíckej cirkvi  sa veriaci pred polnocou spoločne odoberajú na polnočnú omšu, ktorou sa začína oslava príchodu Ježiša Krista.
Beauvais-sur-Matha

Poloha

Obec má rozlohu 12,48 km². Najvyšší bod je položený 132 m n. m. a najnižší bod 75 m n. m.

Obyvateľstvo

Počet obyvateľov obce je 680 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čorík bahenný

Opis

O niečo väčší ako čorík čierny (dĺžka tela je 330 mm, krídla 235 mm, chvosta 85 mm). Chvost má vykrojený do hĺbky 12 – 22 mm. Vrch hlavy, na temene, od oči až po záhlavie je čierny, hrdlo a tvár sú biele, vrch tela je popolavosivý. Spodná časť tela je tmavšia. Zobák a nohy sú červeno. V zimnom šate je vrch hlavy biely s čiernymi škvrnami, spodná časť tela biela a zobák je tmavý. Plávacia blana je hlboko vykrojená. Krídlo presahuje 225 mm. V letnom šate sa uňho vyníma pod okom na tvári biely širší pás. Spodná časí tela kontrastuje so spodnou časťou krídel.

Výskyt a stav na Slovensku

Vzácny hniezdič. Vyskytuje sa v apríli a v jeseni od augusta do septembra. Na Slovensku sa vyskytuje veľmi zriedkavo počas migrácie na jar a na jeseň. Od roku 1970 hniezdi na Východoslovenskej rovine na rybničnej sústave Iňáčovce - Senné. V posledných rokoch existujú údaje o jeho hniezdení aj zo západného Slovenska. 
Odhadovaný počet hniezdiacich párov je 50 - 200. Druh je fluktuujúci. Ekosozologický status v roku 1995 E - ohrozený druh. V roku 1998 EN:B1 - ohrozený. V roku 2001 EN - ohrozený. V roku 2014 VU* B2ac(iv); C2 a(i), b; D - zraniteľný. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia D - ustupujúci druh.

Biotop

Hniezdi pri rybníkoch, močiaroch, jazerách, v nížinách a podobne.

Hniezdenie

Čorík bahenný hniezdi v kolóniách v zárastoch vodných rastlín. Hniezdo si stavia z vodného rastlinstva. V júni znáša samička 2 – 3 zelenkavosivé, tmavo škvrnité vajíčka veľkosti 31 – 44 x 24 – 30mm. Inkubačný čas je 18 dní.

Potrava

Živí sa drobnými vodnými živočíchmi.

Ochrana

Druh ktorý v európskom meradle ubúda. Ako súčasť našej prírody ho treba zachovať a preto aj chrániť.
Marchemaisons

Poloha

Obec má rozlohu 8,85 km². Najvyšší bod je položený 207 m n. m. a najnižší bod 142 m n. m.

Obyvateľstvo

Počet obyvateľov obce je 153 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Faala

Geografia

Dedina sa nachádza v juhovýchode ostrova Savai’i. Na západ od dediny sa nachádza dedina Vailoa.
Paremiológia

Paremiológia je odvetvie folkloristiky, ktoré skúma pôvod, vývin a spôsob existencie parémií - prísloví, porekadiel, pranostík a hádaniek.
Rochefort (Belgicko)

Obyvateľstvo

Mesto má približne 12 246 obyvateľov (2010).
Oleg Grigorievič Makarov

Mladosť a výcvik

Otec bol dôstojník a rodina, teda Olegova matka, on sám i sestra cestovali podľa miest jeho zaradenia. Žili v Povolží, potom vo Fergane, Kalininská oblasť, v NDR. Musel meniť aj základné školy a potom s otcovým súhlasom odišiel sám študovať do Moskvy. Absolvoval Baumannovu vysokú technickú školu (1951-1957) a stal sa konštruktérom komponentov kozmických lodí vo Výskumnej konštrukčnej kancelárii č.1 (OKB-1) vedenej Koroľovom. Do tímu kozmonautov OKB-1 bol zaradený v roku 1966. Spočiatku do piatej skupiny civilných špecialistov, neskôr bol členom skupiny pre plánované lety na Mesiac. Keď tento program predčasne skončil, pokračoval v príprave pre lety na Sojuze.

Po letoch

Celkom vo vesmíre strávil počas troch letov 20 dní. Mal s manželkou jedno dieťa. V roku 1987 odišiel z tímu kozmonautov späť do firmy NPO Energija. Zomrel vo svojich 70 rokoch na infarkt myokardu.
Rikugun Ki-93

Výkony

neznáme
Nueva Loja (Ekvádor)

Nueva Loja (tiež známa ako Lago Agrio, podľa Sour Lake v Texase) je hlavným mestom provincie Sucumbíos v Ekvádore. Bolo založené na ropných poliach spoločnosti Texaco v 60. až 70. rokoch 20. storočia, ktorá si tu postavila tábor.
Nueva Loja leží v strede provincie Sucumbíos v Amazonskom pralese a je jedným z najdôležitejších miest v severovýchodnom Ekvádore. Jeho dôležitosť je pripisovaná ťažbe ropy. Je pomenované podľa Loja, pretože veľa prvých kolonistov prichádzalo z južnej provincie Loja.
Oblasť okolo mesta má veľa ekologických problémov. Dažďový prales bol v tejto oblasti zlikvidovaný a poškodenie životného prostredia je vážne s katastrofickým ropným znečistením niektorých oblastí.
Na konci roku 2001 tu žilo 34 505 obyvateľov.
Taxín

Taxín je súhrnný názov pre zmes jedovatých diterpénových alkaloidov z rastlín čeľade tisovité (Taxaceae). Taxíny účinkujú ako mitotický jed tým, že interferujú s funkciou mikrotubúl pri delení bunky. Táto vlastnosť sa využíva pri chemoterapii.
Obyčajný (singel)

Vznik

Pesničku „Obyčajný“ vymyslel Miro, keď mal sedemnásť rokov. Pod názvom „Niekedy chcem“ ju ponúkali ako kapela R.A.Y.S. vydavateľstvám, no bezúspešne. Mirov producent Randy (Vladimír Gnepa) prišiel s nápadom pesničku zaradiť na album Tlaková níž s tým, že sa zmenia aranžmány a bude viac gitarová. Nový text napísal Jozef Husovský a dal mu názov „Obyčajný človek“. Po menších textových úpravách od Mira, nahrávka dostala názov „Obyčajný“. Hlavnou témou je človek, ktorý si často obyčajné veci komplikuje.
Hucqueliers

Poloha

Obec má rozlohu 7,62 km². Najvyšší bod je položený 172 m n. m. a najnižší bod 92 m n. m.

Obyvateľstvo

Počet obyvateľov obce je 521 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Romagné

Poloha

Obec má rozlohu 26,93 km². Najvyšší bod je položený 171 m n. m. a najnižší bod 57 m n. m.

Obyvateľstvo

Počet obyvateľov obce je 2 087 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pholidophoriformes

Pholidophoriformes je vyhynutý rad zo skupiny Neopterygii.

Charakteristika

Pholidophoriformes sú veľmi sporná skupina, jednak pre svoju neistú polohu v systéme, jednak preto, že niektorí autori (napr. Arratia 2004) tvrdia, že skupina je polyfyletická. Zatiaľ však zostáva ako veľmi zaužívaná skupina.
Kostol svätého Antona Padovského (Konstanca)

Charakteristika a dejiny

Iniciatíva na výstavbu katolíckeho svätostánku prišla od katolíckych robotníkov, ktorí prišli do Konstance za účelom výstavby železnice a prístavu. Ešte počas osmanskej nadvlády v roku 1869 tak vznikla na mieste dnešného kostola malá kaplnka.
V roku 1886 bol na tomto mieste s podporou rumunských autorít a rakúsko-uhorského konzula v Konstanci postavený malý kostolík a neskôr v roku 1898 bol zväčšený.
Stará budova v prvej polovici 20. storočia už nepostačovala rastúcemu počtu veriacich. 9. augusta 1935 vikár Emanoil Kreis vybral svätého Antona Padovského ako patróna pre nový kostol. V rokoch 1936 - 1937 prebiehalo zháňanie finančných prostiedkov a vyjednávanie s architektmi o budúcej podobe kostola. Zpočiatku sa hľadala pre kostol aj nová lokácia, ale od tejto myšlienky sa neskôr upustilo.
Od apríla do júna prebiehala demolícia starého kostola z roku 1886 a 19. júna 1938 bol posvätený a položený základný kameň nového kostola a budova bola ešte v decembri toho istého roku dokončená.
Prvá bohoslužba sa v provizórnych podmienkach, keďže interiér kostola ešte nebol úplne dokončený, konala počas adventu v roku 1938. 
V roku 1939 sa pokračovalo v úpravách interiéru kostola, tieto práce však boli v roku 1940 v dôsledku vojny zastavené. 1. septembra 1944 obsadili historickú časť mesta aj kostol vojaci Červenej armády. Vstup do kostola bol katolíckym veriacim zakázaný a vnútrajšok kostola bol zvandalizovaný.
V októbri roku 1947 získali veriaci do kostola opäť prístup po získaní povolenia od starostu Konstance a sovietskeho armádneho veliteľstva. V rokoch 1950 - 1951 prebehli v kostole tie najnutnejšie opravy. Následne sa práce z dôvodu nedostatku prostriedkov zastavili až do roku 1955. V priebehu mája až augusta 1955 prevážne dobrovoľníci previedli s podporou a pod iniciatívou nového vikára Emila Hausottera ďalšie nutné opravy. Následne od roku 1956 prebehla už oficiálna reštaurácia interiéru kostola.
V rokoch 1984 - 1985 bol vyrobený mramorový oltár v tvare lode.
Niekoľko renovácií prebehlo už v 21. storočí. V roku 2010 bol kostol vybavený novým vykurovacím systémom a v roku 2012 bola kompletne zrenovovaná strecha.  
Kostol bol postavený podľa návrhu architekta Romana de Simona. Budova bola postavená v neorománskom slohu a má pripomínať románske tehlové kostoly z 13. storočia zo severného Talianska.
Budova je postavená ako trojloďová bazilika s dĺžkou 25 metrov, šírkou 14 metrov a výškou 16 metrov. Veža kostola siaha do výšky 32 metrov. V strednej časti budovy sa nachádza šesťúholníková kupola s priemerom 7 metrov. Priemer ružice nad hlavným vchodom je 5 metrov.  
Sviatok svätého Antona, ktorý sa slávi v kostole 13. júna je prevádzaný mnohými rituálmi. Patria k nim posvätenie ľalií, požehnanie detí a chorých a procesia pri ktorej ľudia nosia sošku svätého Antona ulicami v okolí kostola.
Parafyletizmus

Parafyletizmus je stav nejakej človekom definovanej skupiny organizmov, v ktorom sa skupina nachádza, pokiaľ zahŕňa jej spoločného predka, ale nie všetkých jeho potomkov. Taxón (skupina) sa potom nazýva parafyletická a nie je prirodzený. Veľké percento taxónov, ktoré bežne poznáme, je parafyletické. V súčasnej systematike (taxonómiu) je snaha tieto umelé taxóny, ktoré sa nezlučujú so stavom vecí v prírode, nahradiť monofyletickými taxónmi. Typickým parafyletickým taxónom býva skupina zložená z viac primitívnych monofyletických skupín, ktoré napr. nemajú dôležitú apomorfiu, ktorá definuje skupinu odvodenú. Takou skupinou sú napríklad Symphyta (blanokrídlovce), skupina je teda na rozdiel od Apocrita neprirodzená.
Ako učebnicový príklad rozdielu monofyletizmu od parafyletizmu slúžia plazy. Vtáky patria do skupiny plazov, pretože ich najbližší žijúci príbuzní sú krokodíly, krokodíly sú teda s vtákmi príbuzní viac ako s ostatnými plazmi, napr. s hadmi. Ak vtákov do plazov zahrnieme, je skupina monofyletická, pretože obsahuje všetkých potomkov predka. Ak však vtáky z plazov umelo vyberieme, skupina neobsahuje všetkých potomkov a je teda parafyletická, neprirodzená.
Jubainville

Poloha

Obec má rozlohu 4,33 km². Najvyšší bod je položený 420 m n. m. a najnižší bod 280 m n. m.

Obyvateľstvo

Počet obyvateľov obce je 86 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aurignac (obec)

Poloha

Obec má rozlohu 17,95 km². Najvyšší bod je položený 511 m n. m. a najnižší bod 295 m n. m.

Obyvateľstvo

Počet obyvateľov obce je 1 171 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Branislav Niňaj

Klubová kariéra

Svoju futbalovú kariéru začal vo futbalovej akadémii Jozefa Vengloša. Medzi jeho ďalšie angažmán patrí: FC Petržalka 1898, ŠK Slovan Bratislava a K.S.C. Lokeren Oost-Vlaanderen.
V sezóne 2012/13 získal so Slovanom Bratislava "double", tzn. ligový titul a triumf v domácom pohári. V sezóne 2013/14 ligový titul so Slovanom obhájil. 5. júla 2014 bol u výhry 1:0 nad MFK Košice v slovenskom Superpohári.

Reprezentačná kariéra

Niňaj pôsobil v mládežníckych reprezentáciách Slovenska vrátane tímu do 21 rokov.
19. novembra 2013 debutoval v A-mužstve Slovenska pod trénerom Jánom Kozákom v priateľskom stretnutí proti Gibraltáru, ktoré malo dejisko v portugalskom Algarve v meste Faro a bolo vôbec prvým oficiálnym zápasom Gibraltáru po jeho prijatí za 54. člena UEFA v máji 2013. V zápase sa zrodila prekvapivá remíza 0:0, za slovenský výber nastúpili hráči zo širšieho reprezentačného výberu a tiež niekoľko ďalších debutantov. Branislav sa dostal na ihrisko v závere stretnutia.